REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/146-23

10. jul 2023. godine

B e o g r a d

ZAPISNIK

SA 28. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 10. JULA 2023. GODINE

Sednica je počela u 17,04 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Sandra Božić, dr Uglješa Mrdić, Aleksandar Marković, Ana Miljanić, dr Vesna Ivković i Radovan Arežina.

Sednici su prisustvovali zamenici članova Odbora: Svetozar Vujačić, zamenik člana Veroljuba Matića, Andrijana Vasić, zamenik člana Aleksandra Mirkovića, Danijela Vujičić, zamenik člana Đorđa Komlenskog i Dragana Miljanić, zamenik člana Nikole Dragićevića.

Sednici nisu prisustvovali članovi Odbora: Veroljub Matić, Aleksandar Mirković, Đorđe Komlenski, Janko Veselinović, Vojislav Mihailović, Miroslav Aleksić, Dragana Rakić, Nikola Dragićević, Života Starčević i Boško Obradović.

Na predlog predsednika, Odbor je, većinom glasova, utvrdio sledeći:

D n e v n i r e d:

1. Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini (akt 03 broj 013-1319/23 od 10. jula 2023. godine).

**Prva tačka dnevnog reda:** Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini

Predsednik je upoznao članove Odbora da je Odboru dostavljeno Rešenje Republičke izborne komisije o dodeli mandata Ljubomiru Mariću kao i Uverenje o izboru imenovanog za narodnog poslanika.

Podsetio je i da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenje o izboru narodnog poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da je prestankom mandata narodnom poslaniku Nenadu Mitroviću, izabranom sa Izborne liste „ALEKSANDAR VUČIĆ - ZAJEDNO MOŽEMO SVE“, ostalo upražnjeno poslaničko mesto u Narodnoj skupštini, u skladu sa odredbom člana 131. Zakona o izboru narodnih poslanika.

Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenje o izboru narodnog poslanika Ljubomira Marića, izabranog sa Izborne liste „ALEKSANDAR VUČIĆ - ZAJEDNO MOŽEMO SVE“ i utvrdio da su podaci o izboru narodnog poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanom narodnom poslaniku.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Ljubomiru Mariću.

Za izvestioca Odbora na sednici Narodne skupštine određen je Milenko Jovanov, predsednik Odbora.

\*\*\*

Sednica je završena u 17, 08 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov